মাদারীপুরে আগুনে পুড়ল ত্রাণের কম্বল
মাদারীপুর সদর উপজেলার ত্রাণ ভাণ্ডারে রহস্যজনক আগুনে ২ হাজার কম্বল পুড়ে গেছে। বৃহস্পতিবার ভোর রাতে এ অগ্নিকাণ্ডের ঘটনা ঘটে। এ ব্যাপারে একটি তদন্ত কমিটি গঠন করা হয়েছে।







মাদারীপুর সদর উপজেলা প্রকল্প বাস্তবায়ন কর্মকর্তা মো. জাহাঙ্গীর আলম জানান, দুস্থদের দেয়ার জন্য দুই হাজার কম্বল আমাদের ত্রাণ গোডাউনে রাখা হয়। ভোররাতে জানতে পারি আমাদের ত্রাণ গোডাউনে আগুন লেগেছে। পরে ২ ঘণ্টা চেষ্টা চালিয়ে আগুন নিয়ন্ত্রণে আনে মাদারীপুর ফায়ার সার্ভিস।




গোডাউনে রাখা সব কম্বলসহ বিভিন্ন আসবাবপত্র পুড়ে ছাই হয়ে গেছে। তবে কীভাবে আগুনের সূত্রপাত তা জানা যায়নি।
এ ব্যাপারে সদর উপজেলা নির্বাহী কর্মকর্তা মো. সাইফউদ্দিন গিয়াস জানান, বিষয়টি নাশকতা কিনা খতিয়ে দেখা হবে। এ ব্যাপারে ৩ সদস্যের একটি তদন্ত কমিটি গঠন করা হয়েছে।

মাদারীপুর সদর উপজেলার ত্রাণ ভাণ্ডারে রহস্যজনক আগুনে ২ হাজার কম্বল পুড়ে গেছে। বৃহস্পতিবার ভোর রাতে এ অগ্নিকাণ্ডের ঘটনা ঘটে। এ ব্যাপারে একটি তদন্ত কমিটি গঠন করা হয়েছে।